cyanic-selkie/wikianc huggingface dataset:
पत्रकारिता का इतिहास
भारत में पत्रकारिता का आरम्भ
उस समय भारतीय समाचार-पत्रों की समस्याएं समान थीं। वे नया ज्ञान अपने पाठकों को देना चाहते थे और उसके साथ समाज-सुधार की भावना भी थी। सामाजिक सुधारों को लेकर नये और पुराने विचारवालों में अंतर भी होते थे। इस के कारण नये-नये पत्र निकले। उन के सामने यह समस्या भी थी कि अपने पाठकों को किस भाषा में समाचार और विचार दें। समस्या थी – भाषा शुद्ध हो या सब के लिये सुलभ हो? 1846 में राजा शिव प्रसाद ने हिंदी पत्र ‘बनारस अख़बार’ का प्रकाशन शुरू किया। राजा शिव प्रसाद शुद्ध हिंदी का प्रचार करते थे और अपने पत्र के पृष्ठों पर उन लोगों की कड़ी आलोचना की जो बोल-चाल की हिंदुस्तानी के पक्ष में थे। लेकिन उसी समय के हिंदी लखक भारतेंदु हरिशचंद्र ने ऐसी रचनाएं रचीं जिन की भाषा समृद्ध भी थी और सरल भी। इस तरह उन्होंने आधुनिक हिंदी की नींव रखी है और हिंदी के भविष्य के बारे में हो रहे विवाद को समाप्त कर दिया। 1868 में भारतेंदु हरिशचंद्र ने साहित्यिक पत्रिका ‘कविवचनसुधा’ निकालना प्रारम्भ किया। 1854 में हिंदी का पहला दैनिक ‘समाचार सुधा वर्षण’ निकला।
आएड
आएड एक ब्रिटेन का शासक था जिन्होंने ब्रिटेन पर शासन किया था।
मातृवंश
मातृवंश पूर्वजों का ब्यौरा देने की उस प्रणाली को कहते हैं जिसमें माता और फिर उसकी स्त्री पूर्वजाओं को देखते हुए वंश खींचा जाए। मातृवंशीय व्यवस्था किसी उस सामाजिक प्रणाली को कहते हैं जिसमें कोई व्यक्ति पारिवारिक रूप से अपनी माता और उसके मातृवंश का भाग माना जाता है। आम तौर से मातृवंश व्यवस्था में कुल पुत्रियों के द्वारा चलता है और परिवार का नेतृत्व उस परिवार में पैदा हुई सबसे अधिक उम्र की महिला करती है। ऐसे समाजों में सम्पत्ति और उपाधियाँ भी बेटियों को मिला करती है।
अन्य भाषाओँ में
'मातृवंशीय' को अंग्रेज़ी में 'मैट्रिलिनियल' (matrilineal) कहते हैं।
उदाहरण
भारत में केरल राज्य का नायर नंपूतिरि समुदाय, पोतुवाल समुदाय और मेघालय राज्य का खासी समुदाय पारम्परिक रूप से मातृवंशीय हैं। नंपूतिरि ब्राह्मणों को छोडकर केरल के बाकी ब्राह्मणों का समाज पितृसत्तात्मक है तो पय्यन्नूर का मातृसत्तात्मक है। पोतुवाल के बीच में भी मातृसत्तात्मक व्यवस्था चलती है। काकादक्षिणी चीन का चिआंग समुदाय भी मातृवंशीय है।
जैसलमेर का साहित्य
जैसलमेर साहित्य मरु संस्कृति का प्रतीक जैसलमेर कला व साहित्य का केन्द्र रहा है। उसने हमारी प्राचीन सांस्कृतिक धरोहर को सुरक्षित रखने में एक प्रहरी का कार्य किया है। जैन श्र१ति की विक्रम संवत् १५०० खतर गच्छाचार्य जिन भद्रसूरि का निर्देशानुसार व जैसलमेर के महारावल चाचगदेव के समय गुजरात स्थल पारण से जैन ग्रंथों का बहुत बङा भण्डारा जैसलमेर दुर्ग में स्थानान्तरित किया गया था। अन्य जन श्रुति के अनुसार यह संग्रह चंद्रावलि नामक नगर का मुस्लिम आक्रमण में पूर्णत- ध्वस्त होने पर सुरक्षित स्थान की तलाश में यहाँ लाया गया था। इस विशाल संग्रह को अनेक जैन मुनि, धर्माचार्यों, श्रावकों एवं विदुषी साध्वियों द्वारा समय-समय पर अपनी उत्कृष्ट रचनाओं द्वारा बढ़ाया गया। यहाँ रचे गए अधिकांश ग्रंथों पर तत्कालीन शासकों के नाम, वंश, समय आदि का वर्णन किया गया है। यहां रखे हुए ग्रंथों की कुल संख्या २६८३ है, जिसमें ४२६ ता पत्र लिखें हैं। यहां तांपत्र पर उपलब्ध प्राचीनतम ग्रंथ विक्रम संवत् १११७ का है। तथा हाथ से बने कागज पर हस्तलिखित ग्रंथ विक्रम संवत् १२७० का है। इन ग्रंथों की भाषा प्राकृत, मागधी, संस्कृत, अपभ्रंश तथा ब्रज है। यहाँ पर जैन ग्रंथों के अलावा कुछ जैनत्तर साहित्य की भी रचना हुई, जिनमें काव्य, व्याकरण, नाटक, श्रृंगार, सांख्य, मीमांशा, न्याय, विषशास्र, आर्युवेद, योग इत्यादि कई विषयों पर उत्कृष्ट रचनाओं का प्रमुख स्थान है।
मध्य काल
वस्तुतः तेरहवीं से अठारवीं सदी के मध्य का काल यहाँ का साहित्य रचना का स्वर्णकाल था। इस काल में यहाँ डिंगल तथा पिंगल दोनो में रचानाएँ लिखी गई थी। जैसलमेर के बोगजियाई गाँव के आनंद कर्मानंद मिश्रण न १२ वीं शताब्दी में वीर रस की सुंदर रचनाएँ की है। उनकी रचनाओं में अपभ्रंश भाषा से राजस्थानी भाषा के जन्म की प्रक्रिया देखने को मिलती है। विक्रम संवत् १२८५ में जैनाचार्य पूर्व
भद्रमणि द्वारा रचित धन्य शालिभद्र चरित्र अमूल्य कृति है। जैन मुनि खरतर सूरि ने विक्रम संवत् १२८७ में स्वपन सप्त विकावृति नामक ग्रंथ की रचना की। इसी प्रकार विक्रम संवत १३३४ में विवेक सूद्रमणि द्वारा रचित प्रण्य सार कथा व विक्रम संवत् १४०६ में गुण समृदिमहतरा रचित "अंजनासुंदरी चरित्र" उल्लेखनीय कृतियाँ हैं।
इसी काल में चारण कवियों गांव हड्डा के आल्हा जी बारहठ गाँव बोगजियाई के कवि पीठवा और दधवा के मांडण दधवाडिया चारणों के नाम उल्लेखनीय है। कहा जाता है कि कवि पीठवा जो मेवां के राणा कुंभा का समकालीन था, द्वारा प्रस्तावित करो पसाव के सम्मान को अस्वीकार कर जैसलमेर के शासक के गौरव को बढ़ाया था। पीठवा अपने समय का एक प्रसिद्ध एवं श्रेष्ठ कवि था। पीठवा द्वारा रचित काव्य का एक दोहा जो दैनिक जीवन की नीति से संबंधित है, इस प्रकार है-
आयो न कहे आव, वलता बैलवे नहीं। तिण घर कदै न पांव, परत न दीजै पीठवा।।
महारावल दूदा के समय मांडण तथा हूंपा राज्य कवि थे। हूंपा के समय का एक प्रचलित दोहा इस प्रकार है :-
सांदू हूंपै सेवियो, साहब दुर्जन सल्ल। बिडदा माथो बोलियो, गीता दूहा गल्ल।।
मध्यकालीन जैसलमेर के जैन कवि कुशल लाभ विक्रम संवत् १६१६ में राजस्थानी भाषा में पिंगल-डिंगल शैली में ढ़ोला मारु रा दूहा लिखा जो जन-जन में र्तृकङो वर्ष बीतने पर भी गाया जाता है। इसी प्रकार अन्य रचना माधवानंद कामकला कृतिलौकिक प्रेम की सुंदर रचना है। धर्मवर्द्धन द्वारा रचित गीत राऊल अमरसिंह रो ऐतिहासिक रचना है। इसी काल में हुए जैसलमेर के शासक रावल हरराज स्वंय उच्च कोटि का कवि तथा विद्वान था। उसके द्वारा रचित पिंगल शिरोमणि उत्कृष्ट रचना है। परंतु कुछ विद्वानों का मानना है कि उक्त रचना रावल हरराज के निर्देशन में कुशल लाभ नामक जैन कवि ने लिखा है। रावल हरराज की पुत्री चंपादे स्वयं विदुषी महिला थी। इसक विवाद बीकानेर के कवि शिरोमणि शासक राठौड् पृथ्वीराज से हुआ था। चम्पादे के काव्य का एक दोहा निम्न प्रकार है -
चुगे चुगाये चंच भरि, गये नित कग्ग। काया सिर दरयाव दिल, आइज बैठे बग्ग।।
रावल हरराज एवे रावल भीम के समकालीन रतनू शाखा के कवि डूंगर सी द्वारा देहली दरबार में जाने व बादशाह अकबर से सम्मान पाने का उल्लेख निम्न दोहे से होता है -
मांगत मिहिर अच्तामिल, ऊतिम भेद सपेख इम। अकबर जलाल अवतार गति, तू करमाअच्कारातिय।।
विक्रम संवत् १७३०-३१ के लगभग इस क्षेत्र में एक कवियीत्री सोढ़ी नाथी जन-साधारण में बहुत लोकप्रिय हुई। इनकी रचनाओं में ज्ञात व भक्ति की भावनाओं का गूढ समावेश है। सत्रहवीं शताब्दी के अन्य कवियों में साग गाँव के वीरदास वीठू रंगरेलों व रामंचद्र लालस गाँव सिखा के हरपाल, माडवे के बहादास बोमजियाई के नरहर दान बारहठ प्रमुख हैं।
महारावल मूलराज स्वयं संस्कृत के परम विद्वान थे। उन्होंने संस्कृत में कई फुटकर छंदों की रचनाऍ की है। महारावल मूलराज की प्रेरणा से कवि श्री नाथ शर्मा ने इस काल में मूलराज विलास अन्योक्ति मंजूषा तथा लोलिवराज नामक साहित्यिक रचनाओं का सृजन किया। इस काल के अंतिम विद्वानों में मेहता अजीत सिंह, मेहता फतेसिंह, मेहता उम्मेद सिंह आदि का साहित्य जैसलमेर का राजनैतिक, सामाजिक एवे भौगोलिक इतिहास जानने में महत्वपूर्ण स्रोत है।
भगदत्त
भगदत्त प्राग्ज्योतिष (असम) देश के अधिपति, नरकासुर का पुत्र और इंद्र का मित्र था। वह अर्जुन का बहुत बडा़ प्रशंसक था, लेकिन कृष्ण का कट्टर प्रतिद्वंदी।
एक बार भौमासुर ने इंद्र के कवच और कुंडल छीन लिए। इसपर कृष्ण ने क्रुद्ध होकर भौमासुर के सात पुत्रों का वध कर डाला। भूमि ने कृष्ण से भगदत्त की रक्षा के लिए अभयदान माँगा। भौमासुर की मृत्यु के पश्चात् भगदत्त प्राग्ज्योतिष के अधिपति बने। भगदत्त ने अर्जुन, भीम और कर्ण के साथ युद्ध किया। हस्ति युद्ध में भगदत्त अत्यंत कुशल थे। कृतज्ञ और वज्रदत्त नाम के इनके दो पुत्र थे, इनमें कृतज्ञ की मृत्यु नकुल के हाथ से हुई। वज्रदत्त राजा होने पर अर्जुन से पराजित हुआ।
कुरुक्षेत्र के युद्ध में वह कौरव सेना की ओर से लडा़ और अपने विशालकाय हाथी के साथ उसने दर्शन सहित बहुत से योद्धओं का वध किया। अपने 'सौप्तिक' नामक हाथी पर उसने भीम को भी परास्त किया।
भगदत्त के पास शक्ति अस्त्र और वैश्नव अस्त्र जैसे दिव्यास्त्र थे। उसके पुत्र क वध नकुल ने किया। १२ वें दिन के युद्ध में उसके वैष्णव अस्त्र को श्रीकृष्ण द्वारा विफ़ल किया गया और फिर अर्जुन ने उसका वध किया।
तेन्दंली भाजी
तेन्दंली भाजी एक कोंकणी व्यंजन है।
लोसल
जनसांख्यिकी
भारत की 2011 जनगणना के अनुसार लोसल की कुल जनसंख्या 28,504 थी, जिसमें से 14,185 पुरूष और 14,319 स्त्रियाँ थीं। लोसल का साक्षरता दर 67.69% था, जो राज्य के औसत 66.11% से अधिक था। पुरुष साक्षरता 82.03% और स्त्री साक्षरता 53.77 थी। लोसल में कुल जनसंख्या का 14.97% लोग 6 वर्ष से कम आयु के बच्चे हैं।
डेंगुयाझाड़
डेंगुयाझाड़ (Denguajhar) भारत के पश्चिम बंगाल राज्य के जलपाईगुड़ी शहर का एक उपनगर है। प्रशासनिक रूप से यह जलपाईगुड़ी ज़िले में स्थित है।
कोलाहोइ पर्वत
कोलाहोइ पर्वत (Kolahoi Peak) या गाश ब्रोएर (Gashe-broer) भारत के जम्मू और कश्मीर प्रदेश के अनंतनाग ज़िले में स्थित हिमालय का एक 17,799 फुट (5,425 मीटर) ऊँचा पर्वत है। यह कश्मीर घाटी क्षेत्र का सर्वोच्च पर्वत है। यहाँ आरू घाटी से पहुँचा जा सकता है और यह गान्दरबल ज़िले में सोनमर्ग के समीप भी है। पहलगाम के निकट स्थित आरू से यह लगभग 21 किमी दूर है। इसके उत्तर में सिन्द नदी बहती है। इसके ढलानों से कोलाहोइ हिमानी आरम्भ होती है, जो यहाँ से दक्षिण दिशा में जाने वाली लिद्दर नदी का स्रोत है। पर्वत का आकार एक पिरामिड जैसा है।
नामार्थ
कोलाहोइ पर्वत को स्थानीय कश्मीरी भाषा में "गाश ब्रोएर" कहा जाता है, जिसका अर्थ प्रकाश की देवी है। कश्मीरी भाषा में "गाश" या "ग्वाश" का अर्थ "प्रकाश" और "ब्रोएरु" का अर्थ किसी क्षेत्र की अधिदेवी है।
उत्तरवैदिक काल
उत्तरवैदिक काल में वैदिक सभ्यता का विस्तार बिहार तक हुआ था। कुरु ,पांचाल और काशी उत्तरवैदिक काल के मुख्य जनपद थे। ऋग्वैदिक काल में आर्यों का निवास स्थान सिंधु तथा सरस्वती नदियों के बीच में था। बाद में वे सम्पूर्ण उत्तर भारत में फ़ैल चुके थे। सभ्यता का मुख्य क्षेत्र गंगा और उसकी सहायक नदियों का मैदान हो गया था। गंगा को आज भारत की सबसे पवित्र नदी माना जाता है। इस काल में विश् का विस्तार होता गया और कई जन विलुप्त हो गए। भरत, त्रित्सु और तुर्वस जैसे जन् राजनीतिक हलकों से ग़ायब हो गए जबकि पुरू पहले से अधिक शक्तिशाली हो गए। पूर्वी उत्तर प्रदेश और बिहार में कुछ नए राज्यों का विकास हो गया था, जैसे - काशी, कोसल, विदेह (मिथिला), मगध और अंग।
ऋग्वैदिक काल में सरस्वती नदी को सबसे महत्वपूर्ण माना जाता है। ग॓गा का एक बार और यमुना नदी का उल्लेख तीन बार हुआ है। इस काल मे कौसाम्बी नगर मे॓ पहली बार पक्की ईटो का प्रयोग किया गया। इस काल मे वर्ण व्यवसाय के बजाय जन्म के आधार पे निर्धारित होने लगे।
जैसलमेर का संगीत
लोक संगीत की दृष्टि से जैसलमेर क्षेत्र का एक विशिष्ट स्थान रहा है। यहाँ पर प्राचीन समय से मा राग गाया जाता रहा है, जो इस क्षेत्र का पर्यायवाची भी कहा जा सकता है। यहाँ के जनमानस ने इस शुष्क भू-ध्रा पर मन को बहलाने हेतु अत्यंत ही सरस व भावप्रद गीतों की रचना की। इन गीतों में लोक गाथाओं, कथाओं, पहेली, सुभाषित काव्य के साथ-साथ वर्षा, सावन तथा अन्य मौसम, पशु-पक्षी व सामाजिक संबंधों की भावनाओं से ओतप्रोत हैं। लोकगीत के जानकारों व विशेषज्ञों के मतों के अनुसार जैसलमेर के लोकगीत बहुत प्राचीन, परंपरागत और विशुद्ध है, जो बंधे-बंधाये रूप में अद्यपर्यन्त गाए जाते हैं।
जन्म के अवसर पर हालरिया नामक गीत श्रंखला गाई जाती है, इसमें दाई, हारलोगोरो, धतूरों, खाँवलों व खरोडली आदि प्रमुख है। विवाह के समय गणेश स्थापना से वधु के घर आने तक विभिन्न अवसरों पर विनायक, सोमरों, घोंी, कोयल, रालोटोबनङा, रेजो, कलंगी, पैरो, बालेसर आदि प्रमुख हैं। इसके अलावा मेले के गीत, सावण के गीत, घूमर आदि प्रमुख हैं। यहाँ के लोक संगीत की प्रमुखता मृत्यु पर भी भावप्रद गीत गाए जाने की है, जिनमें मरने वाले के गुणों का वर्णन करते हुए मृतक के परिवारजनों के प्रति हमदर्दी व्यक्त की जाती है। यह गीत महिलाओं द्वारा ही गाए जाते हैं। इनमें पार, छजिया, ओझिन्गार राग से गाये जाने वाले गीत प्रमुख हैं।
लोकगीतों के अतिरिक्त यहाँ के लोकनाटय जिसे रम्मते कहते हैं, का बबुत प्रचलन रहा है। इसमें किसी व्यक्ति की चरित्र गाथा गा कर जन-साधारण में सुनाई जाती है। इसी प्रकार यहाँ ख्याल की भी रचना की गई थी। इसमें लोक चरित्र नायक के जीवन के किसी अंश को गाकर सुनाया जाता है। रम्मत में रामभरतरी रम्मत प्रमुख है तथा ख्याल में मूमलमेंद्र से ख्याल प्रमुख है। लोकदेवी-देवताओं से संबंधित गीत भी यहाँ पर स्थानीय वाद्य यंत्र सारंगी, रावण हत्था तथा अन्य स्थानीय वाद्ययंत्र प्रमुख है, के साथ गाये जाने की परंपरा भी है।
राष्ट्रीय वाहन सुरक्षा तथा ट्रैकिंग प्रणाली
राष्ट्रीय वाहन सुरक्षा तथा ट्रैकिंग प्रणाली की स्थापना की मंजूरी जनवरी 2014 को भारत सरकार द्वारा दी गई। भारत में सार्वजनि‍क सड़क परि‍वहन में महि‍लाओं तथा लड़कि‍यों की सुरक्षा के लि‍ए निर्भया कोष के अंतर्गत योजना के संचालन का वि‍स्‍तृत ढांचा तैयार कि‍या जा रहा है। 16 दिसम्बर 2012 को दिल्ली में चलती बस में हुए गैंगरेप जैसी घटनाओं की पुनरावृत्ति रोकने के लिए यह कदम उठाया गया है।
परियोजना
इस प्रस्ताव में राष्ट्रीय स्तर (राष्ट्रीय वाहन सुरक्षा तथा ट्रैकिंग प्रणाली) पर एकीकृत कमान तथा राज्य स्तर पर (शहर कमान तथा नियंत्रण केंद्र) पर एकीकृत कमान बनाना शामि‍ल है ताकि‍ वाहन के स्‍थान की जीपीएस ट्रैकिंग हो सके, आपातकालीन बटन का उपयोग कि‍या जा सके तथा सार्वजनि‍क परि‍वहन वाले वाहनों में घटना की वीडि‍यो रि‍कॉर्डिंग की जा सके। पहले चरण में देश के 13 राज्‍यों के 10 लाख और उससे अधि‍क आबादी वाले 32 शहरों में यह योजना लागू की जाएगी।
लागत
परि‍योजना की कुल अनुमानि‍त लागत 1404.68 करोड़ रूपए हैं और इसे 'नि‍र्भय कोष' मद से वि‍त्‍त मंत्रालय देगा। 10 लाख और उससे अधि‍क आबादी वाले शहरों में एक बार इस योजना के चालू हो जाने पर देश में सुरक्षि‍त, वि‍श्‍वसनीय तथा आरामदेह सार्वजनि‍क यात्री बस सेवा संभव हो सकेगी।
परियोजना का उद्देश्य व संभावित लाभ
सार्वजनि‍क वाहनों के मार्गों का नक्‍शा तैयार करने, नि‍यत मार्ग पर वाहन की ट्रैकिंग करने, वि‍जुअल तथा लि‍खि‍त संकेतों के जरि‍ए नि‍यमों के उल्‍लंघन को बताने, वि‍जुअल, लि‍खि‍त तथा ध्‍वनि‍ संकेतों के जरि‍ए परि‍वहन तथा पुलि‍स व्‍यवस्‍था को सचेत करने के लि‍ए खतरे का बटन दबाने के मामले में इस योजना का असर पड़ेगा। इसका असर परमि‍ट, पंजीकरण तथा लाइसेंस रद्द करने पर भी होगा ताकि‍ कम समय में संकट में फंसी महि‍ला या लड़की को सुरक्षा उपलब्‍ध कराई जा सके। सार्वजनि‍क परि‍वहन वाहनों में बैठने की व्‍यवस्‍था की वीडि‍यो रि‍कॉर्डिंग को सबूत के तौर पर इस्‍तेमाल कि‍या जाएगा। इससे संभावि‍त अपराधों की रोकथाम हो सकेगी।
कामिनी राय
कामिनी राय (बांग्ला: য়ামিন রায়) (12 अक्टूबर 1864 - 27 सितम्बर 1933), ब्रिटिश (गुलाम) भारत में एक प्रमुख बंगाली कवि, सामाजिक कार्यकर्ता और नारीवादी महिला थीं। वे ब्रिटिश (गुलाम) भारत में स्नातक करने वाली पहली महिला थीं।
प्रारंभिक जीवन
उनका जन्म 12 अक्टूबर 1864 को बंगाल के बसंदा गाँव में हुआ था जो अब बांग्लादेश के बारीसाल जिले में पड़ता है। 1883 में बेथ्यून स्कूल से उन्होंने अपनी शिक्षा आरम्भ कीं। ब्रिटिश भारत में स्कूल जाने वाली पहली लड़कियों में से एक थी ,जिन्होंने स्नातक की उपाधि प्राप्त की। 1886 में कलकत्ता विश्वविद्यालय के बेथ्यून कॉलेज से संस्कृत प्रावीण्य के साथ कला की डिग्री ली और उसी वर्ष वहां पढ़ाना शुरू कर दिया। कादम्बिनी गांगुली, देश की पहले दो महिला स्नातकों में से एक, एक ही संस्थान में उनसे तीन साल वरिष्ठ थीं।
कामिनी एक सम्भ्रान्त बंगाली बैद्य परिवार से थी। उनके पिता, चंडी चरण सेन, एक न्यायाधीश और एक लेखक, ब्रह्म समाज के एक प्रमुख सदस्य थे। कामिनी अपने पिता के पुस्तकों के संग्रह से बहुत कुछ सीखा और वे पुस्तकालय का बड़े पैमाने पर उपयोग करती थीं। वह एक गणितीय विलक्षण थी लेकिन बाद में उनकी रुचि संस्कृत में जाग गई। निशीथ चंद्र सेन, उनके भाई, कलकत्ता उच्च न्यायालय में एक प्रसिद्ध बैरिस्टर थे, और बाद में कलकत्ता के महापौर बने, जबकि उनकी बहन जैमिनी तत्कालीन नेपाल शाही परिवार की गृह चिकित्सक थीं। 1894 में उन्होंने केदारनाथ रॉय से शादी की।
लेखन और नारीवाद
उनका लेखन सरल और सुरुचिपूर्ण था। उन्होंने 1889 में छन्दों का पहला संग्रह आलो छैया और उसके बाद दो और किताबें प्रकाशित कीं, लेकिन फिर उनकी शादी और मातृत्व के बाद कई सालों तक लेखन से विराम लिया। वह उस जमानें में एक नारीवादी थी जब एक महिला के लिए शिक्षित होना वर्जित था। उन्होंने बेथ्यून स्कूल की अपनी एक साथी, अबला बोस से नारीवाद का बीड़ा उठाया। कलकत्ता के एक बालिका विद्यालय में दिए गए संबोधन में उन्होंने घोषणा की कि महिलाओं की शिक्षा का उद्देश्य उनके सर्वांगीण विकास में योगदान देना और उनकी क्षमता को पूरा करना है।
1921 में, वह कुमुदिनी मित्र (बसु) और बंगीय नारी समाज की मृणालिनी सेन के साथ, महिलाओं के मताधिकार के लिए लड़ने वाली नेताओं में से एक थीं। 1925 में महिलाओं को सीमित मताधिकार दिया गया और 1926 में पहली बार बंगाली महिलाओं ने अपने मताधिकार का प्रयोग किया। वह महिला श्रम जांच आयोग (1922–23) की सदस्य थीं।
सम्मान और ख्याति
वह कवि रवीन्द्रनाथ ठाकुर और संस्कृत साहित्य से प्रभावित थीं। कलकत्ता विश्वविद्यालय द्वारा उन्हें जगतारिणी स्वर्ण पदक से सम्मानित किया गया।
अपने बाद के जीवन में, वह कुछ वर्षों तक हजारीबाग में रहीं। उस छोटे से शहर में, वह अक्सर महेश चन्द्र घोष और धीरेंद्रनाथ चौधरी जैसे विद्वानों के साथ साहित्यिक और अन्य विषयों पर चर्चा करती थे। 27 सितंबर 1933 को उनकी मृत्यु हो गई।
कार्य
उनके उल्लेखनीय साहित्यिक योगदानों में -महश्वेता, पुंडरीक, पौराणिकी, दीप ओ धूप, जीबन पाथेय, निर्माल्या, माल्या ओ निर्माल्या और अशोक संगीत आदि शामिल थे। उन्होंने बच्चों के लिए गुंजन और निबन्धों की एक किताब बालिका शिखर आदर्श भी लिखी।
गोज्जू
गोज्जू एक कोंकणी व्यंजन है।
बरस्वाल टाना, भिकियासैण तहसील
बरस्वाल टाना, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अश्विनी अकुंजी
अश्विनी चिदानन्दा शेट्टी अकुंजी (अंग्रेजी :Ashwini Chidananda Shetty Akkunji) (जन्म ०७ अक्टूबर १९८७) एक भारतीय स्प्रिंट एथलीट है। जिनका जन्म सिद्दापुरा में हुआ था। ये ४०० मीटर इवेंट के लिए मुख्यतः जानी जाती है। अश्विनी ने २०१० राष्ट्रमण्डल खेलों में तथा २०१० एशियन खेलों में स्वर्ण पदक जीता था।
शरीर का निर्जलीकरण
निर्जलीकरण जिसे अंग्रेजी में डिहाइड्रेशन कहते हैं, शरीर में पानी की कमी का परिणाम होता है। यह स्थिति तब पैदा होती है, जब शरीर से निकलने वाले पानी (पसीना, मल या मूत्र के रूप में) की मात्रा दिनभर में ली जाने वाली पानी की मात्रा से अधिक हो जाती है । व्यक्ति विशेष और शरीर में पानी की मौजूदगी के आधार पर यह समस्या हल्की, माध्यम और गंभीर हो सकती है । वहीं, पानी की आवश्यक मात्रा न मिलने की स्थिति में कभी-कभी निर्जलीकरण से मौत भी हो सकती है । साथ ही यह जानना भी जरूरी है कि व्यक्ति द्वारा लिए जाने वाले खाद्य पदार्थों में मौजूद पानी के अलावा भी व्यक्ति को अतिरिक्त तरल की आवश्यकता होती है, जो उम्र, लिंग और व्यक्ति विशेष की दिनचर्या पर निर्भर करता है। इसलिए, सामान्य रूप से पुरुषों को दिन में करीब 3000 मिली (करीब 12 गिलास) और महिलाओं को करीब 2200 मिली (करीब 9 गिलास) पानी लेने की सलाह दी जाती है ।
कारण
साधारण तौर पर मल, मूत्र और पसीने के रूप में हर व्यक्ति के शरीर से पानी बाहर निकलता है, जो एक सामान्य क्रिया है। शरीर में होने वाली पानी की कमी लिए जाने वाले खाद्य और तरल पदार्थों से पूरी हो जाती है, लेकिन कुछ विशेष स्थितियों जैसे - अधिक पसीना आना, बार-बार उल्टी होना व डायरिया (दस्त की समस्या) के कारण शरीर में पानी की तेजी से कमी होने लगती है। इन्हें डिहाइड्रेशन का मुख्य कारण माना गया है। इस समस्या के कुछ अन्य कारण भी हैं, जो इस प्रकार हैं ।
लक्षण
निर्जलीकरण (डिहाइड्रेशन ) के मुख्य लक्षणों में से एक कुछ ही दिनों में (कुछ मामलों में कुछ घंटों में) वजन का तेजी से कम होना है। 10 प्रतिशत से अधिक वजन तेजी से कम होना गंभीर लक्षण माना जाता है। इन लक्षणों को वास्तविक बीमारी से अलग करके देखना काफी मुश्किल काम है । इसके अलावा भी कुछ लक्षण हैं, जो डिहाइड्रेशन की ओर इशारा करते हैं ।
1. हल्के से मध्यम निर्जलीकरण के लक्षण
2. गंभीर निर्जलीकरण के लक्षण
परिणाम
गंभीर निर्जलीकरण होने की स्थिति में ध्यान न देने पर किडनी और दिमाग की क्षति के साथ-साथ मृत्यु भी हो सकती हैं ।
इलाज
सामान्य रूप से निर्जलीकरण का इलाज करने के लिए निम्न तरीकों को इस्तेमाल में लाया जा सकता है :
इरावन
इरावन  अर्जुन और नागकन्या उलूपी का पुत्र था। वह एक कुशल धनुर्धर और मायावी अस्त्रों का ज्ञाता था।
कुरुक्षेत्र के युद्ध में, उसने शकुनि के छः भाइयों का वध किया और अन्य बहुत से योद्धाओं को परास्त किया। इरवन का वध 8वें दिन के युद्ध में अलम्बुष नामक राक्षस ने किया।
धुपगुड़ी
धुपगुड़ी (Dhupguri) भारत के पश्चिम बंगाल राज्य के जलपाईगुड़ी ज़िले में स्थित एक शहर है। राष्ट्रीय राजमार्ग 27 यहाँ से गुज़रता है।
दिल्ली-मेरठ एक्सप्रेस वे
दिल्ली मेरठ एक्सप्रेसवे एक 90 किलोमीटर लम्बा निर्माणाधीन द्रुतगामी मार्ग है  | जो की दिल्ली से प्रारम्भ हो कर मेरठ पर ख़त्म होता है। यह राजमार्ग अभिगम नियंत्रण द्रुतगामी मार्ग होगा। इस द्रुतगामी मार्ग पर 14 लेन दिल्ली से डासना तक होंगी तथा 6 लेन डासना से मेरठ तक होंगी |
भारत के प्रधान मंत्री श्री नरेन्द्रमोदी जी ने 31 दिसंबर 2015 को इस मार्ग का उद्घाटन किया था | इस मार्ग की कुल लागत 7,855.87  करोड़ भारतीय रूपये हैं |
प्रारूप
यूपी गेट से डासना तक 8 लेन का छह हाई- वे आएगा। छह लेन का एक्सप्रेस- वे भी साथ चलेगा। डासना से मेरठ आने के पूर्व एक्सप्रेस- वे दो शाखाओं में बंट जाएगा। एक शाखा जुर्रानपुर- हापुड़ रोड की तरफ निकल जाएगी। जबकि दूसरी शाखा भूड़बराल के पास नौ किमी की होगी। यह भी छह लेन का होगा। बाद में 14 लेन तक के विस्तार का विकल्प रखा जाएगा।
ये भारत का प्रथम 14 लेन राजमार्ग होगा इस तरह से यह निर्माण पूर्ण होने के बाद भारत का सबसे चौड़ा राजमार्ग बन जायेगा। इस हाईवे पर 14 लेन के अलावा 2.5 मीटर का साइकिल ट्रैक भी होगा।देश के सबसे चौड़े इस सड़क पर बीच में 6 लेन का एक्सप्रेस वे होगा और दोनों तरफ 4 लेन के हाईवे होंगे ताकि शहर के ट्रैफिक को बाहर से आने जाने वाले ट्रैफिक से अलग किया जा सके. इस एक्सप्रेस वे का पहला चरण करीब नौ किलोमीटर का है. जिसमें यमुना पुल पर वर्टिकल गार्डेन और सड़कों पर सोलर लाइट भी लगेंगे. सड़क के किनारे 40,000 पौधे भी लगाए जायेंगे।
होने वाले कार्य
प्रोजेक्ट डायरेक्टर के अनुसार खोड़ा पहला पुश्ता के पास वाहन अंडर पास बनेगा। इससे आधा किमी आगे चलकर दूसरा अंडर पास होगा। फिर हर अंडरपास 400 से छह सौ मीटर की दूरी पर बनेगा।
यानी एक अंडरपास से दूसरे की दूरी आधा किमी से भी कम होगी। हरनंदी पुल के बाद दो अंडरपास लक रोड और नोएडा एक्सटेंशन के पास बनेंगे। इसके बाद अगले दो अंडर पास तीन और चार किमी की दूरी पर और उससे आगे के सभी अंडर पास एक किमी की दूरी पर बनाए जाएंगे। यूपी बार्डर पर नया ओवरब्रिज बनेगा।
यमुना सेतु के अलावा अक्षरधाम, गाजीपुर व फ्रेट कांप्लेक्स (मछली मंडी) ओवरब्रिजों को चौड़ा किया जाएगा। मेट्रो लाइन व गाजीपुर नाले के निकट छोटे पुल, पटपड़गंज, लक्ष्मीनगर व गाजीपुर के निकट अंडरपास तथा रिंग रोड व अक्षरधाम के निकट ओवरपास भी चौड़े होंगे।
एक सीआईएसएफ-विजयनगर के बीच और दूसरा लालकुआं के पास, दो नए बड़े ओवरब्रिज बनाए जाएंगे | कई अंडरपास, फुट ओवरब्रिज व बस स्टैंड बनाए जाएंगे। इनमें खोड़ा, साईं मंदिर, शिप्रा मॉल, विजयनगर शामिल हैं।
गराडुड्डे पायस
गराडुड्डे पायस एक कोंकणी व्यंजन है।
कोन्स्टान्टिन प्रथम
कान्स्टण्टैन १ एक रोमन सम्राट था। वह कान्स्टण्टैन थी ग्रेट या सेन्ट कोन्स्टण्टैन आदि नाम से भी जाने जाते हैं। उनका शासन ३०६ इ से ३३७ इ तक था। रोमन सेना अधिकारी फ्लवियस कोन्स्टण्टाइनस और उनकी पत्नी हेलना कान्स्टण्टैन १ के माता-पिता थे। सीसर उनका पिता बना। कोन्स्टण्टैन को ईस्ट भेजा गया और वहाँ वह सैन्य के उच्च पद को सम्भालने लगा था। ३०५ में कोन्स्टण्टैन पश्चिम के वरिष्ट सम्राट बना। ३०६ ई में अपने पिता की मृत्य के बाद कोन्स्टण्टैन एबोरकम के सम्राट बना। सम्राट के रूप में कान्स्टण्टैन ने साम्राज्य को मज़बूत करने के लिए कई प्रशासनिक, वित्तीय और सामाजिक कार्य किए। वह कई युद्धों में विजयी हुईं। शासन का पुनर्गठन किया गया। नया सोने का सिक्का पेश किया गया था। उन्होने ने कबीले के खिलाफ रोमन सीमाओं पर सफल अभियान चलाया। रोमन साम्राज्य के इतिहास में एक अलग युग का उल्लेखन किया गया था। उन्होने एक नया शाही निवास का निर्माण किया। कान्स्टन्टैन को ऐतिहासिक रूप में "प्रथम ईसाई सम्राट" कहा जाता है।
डोनल्ड १
डोनल्ड 1 (812-863 ईस्वी) पिक्ट्स और स्कॉट्स के शासक थे। उनका शासन काल 858 से 863 ईस्वी तक रहा।
चेकीतन
चेकीतन एक शात्वत योद्धा था और पाण्डवों का मित्र था। सत्यकि के अतिरिक्त वह अकेला ऐसा यदुवंशी था, जो पाण्डव सेना की ओर से लडा़।
कुरुक्षेत्र के युद्ध में, उसने बहुत से योद्धओं को परास्त किया और कृपाचार्य के साथ उसका घमासान युद्ध हुआ। चेकीतन क वध दुर्योधन के द्वारा १८ वें दिन के युद्ध में हुआ।
दुबैल वैरा, हल्द्वानी तहसील
दुबैल वैरा, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
थपलियाल
थपलियाल जाति के लोग गढ़वाल कुमाऊँ और नेपाल में मौजूद है । इनकी शुरूवात 8वीं सदी में गढ़वाल के राजा कनकपाल के गढ़वाल आगमन के साथ हुई । प्रारम्भ में ये गौड़ ब्रह्मण थे राजा कनकपाल के साथ राजपुरोहित रहते हुए ये सती जाति के नाम से जाने जाने लगे राजा द्वारा इनको चाँद पूर गढ़ी में थापली गाँव की जागीर दी गयी थापली गाँव से ये थपलियाल कहलाये जाने लगे । थपलियाल वंशावली के हिसाब से इनके पूर्वज गोबर सती से इनकी शुरूवात हुई । थापली गाँव वर्तमान में उत्तराखण्ड के चमोली जिले के कर्णप्रयाग विकासखण्ड की पट्टी बिचली चाँदपूर पोस्ट ऑफीस नौली में पड़ता है थपलियालों की छठी पीढ़ी में दिलीप सती के तीन पुत्र हुए जिनका नाम जय चंद मयचंद और जयपाल था इनमें से जयचंद के बेटे देवदत के वंशज वर्तमान थापली वाले है अन्य दो भाइयों में एक भाई कांडा सिमतौली बस गया और दूसरा भाई घंनसारी कपीटी जाकर बस गया इन्हीं दोनों भाइयों के वंशज समूचे उत्तराखण्ड में फैले हुए है
11पीढ़ीयों के बारे में पुराने ज़माने के जागर गायक और भाटों से एकत्र जानकारी के आधार पर केवल एक एक नाम उपलब्ध है 12वीं पीढ़ी में चार नाम रथ जी वासुदेव जी देव जी व रूद्र जी का जिक्र मिलता है 13वीं पीढ़ी के 12नामों से आगे की वंशावली के हिसाब से अब तक 170गाँव में थपलियाल रहते है
चीनी कम (2007 फ़िल्म)
चीनी कम  2007 में प्रदर्शित हुई हिन्दी भाषा की फिल्म है। इसकी कहानी 64 वर्ष के पुरुष, 34 वर्ष की लड़की और उनके बीच प्रेम संबंध की है।
संक्षेप
बुद्धदेव गुप्ता यानी अमिताभ बच्चन 64 वर्ष के शेफ़ (ख़ानसामा) हैं और लंदन के टॉप भारतीय रेस्तरां के मालिक हैं। 64 वर्षीय बावर्ची अमिताभ बच्चन थोड़े ग़ुस्सैल हैं लेकिन जब वे लड़ते-झगड़ते तब्बू के प्यार में पड़ जाते हैं तो हालात बदलते हैं।
संगीत
तमिल फिल्मों के सफल संगीतकार इलाया राजा ने इसमें अपना संगीत दिया है।
नामांकन और पुरस्कार
चीनी कम
पर्वत श्रेणी
पर्वत श्रेणी
पहाड़ो तथा पहाड़ियों क एसा क्रम जिसमें कई शिखर, कटक, घाटियां आदि सम्मिलित हो, पर्वत श्रेणी के नाम से जाना जाता है। पर्वत श्रेणियां एक सीधी रेखा में अपेक्षाक्रत संकरे स्वरूप में विस्त्रत होती हैं। हिमालय पर्वत श्रेणी इसका एक प्रमुख उदाहरण हैं।
पितृवंश
पितृवंश पूर्वजों का ब्यौरा देने की उस प्रणाली को कहते हैं जिसमें पिता और फिर उसकी पुरुष पूर्वजों को देखते हुए वंश खींचा जाए। पितृवंशीय व्यवस्था किसी उस सामाजिक प्रणाली को कहते हैं जिसमें कोई व्यक्ति पारिवारिक रूप से अपने पिता और उसके पितृवंश का भाग माना जाता है। आम तौर से पितृवंश व्यवस्था में कुल पुत्रों के द्वारा चलता है और परिवार का नेतृत्व उस परिवार में पैदा हुआ सबसे अधिक उम्र का पुरुष करता है। ऐसे समाजों में सम्पत्ति और उपाधियाँ भी बेटों को मिला करती है।
अन्य भाषाओँ में
'पितृवंशीय' को अंग्रेज़ी में 'पैट्रिलिनियल' (patrilineal) कहते हैं।
उदाहरण
भारतीय उपमहाद्वीप, ईरान और यूरोप में विस्तृत हिन्द-यूरोपीय जातियाँ पारम्परिक रूप से अपने समाजों में पितृवंशीय व्यवस्था रखा करती थीं।
केनेथ १
ब्रिटेन का शासक।
खांधू
खांधू बांसवाड़ा जिले में स्थित एक भील आदिवासी बाहुल्य क्षेत्र है । यह नगर माही नदी किनारे बसा है । 327001यह पिनकोड खांधू का है ।
खांदेश्वर भील सरदार
खांदेश्वर भील सरदार खांधू के सरदार थे । जब बांसवाड़ा पर रावल मानसिंह का शासन था तब खांधू के भीलों ने विद्रोह कर दिया उनके सरदार खांदेश्वर भील सरदार थे ।
डोनल बिष्ट
डोनल बिष्ट एक भारतीय टेलीविज़न अभिनेत्री और मॉडल है जिसे एक दीवाना था में शरण्या और रूप - मर्द का नया स्वरूप में इशिका पटेल के किरदार के लिए जाना जाता है।
खांधू
खांदेश्वर भील सरदार
बाद में रावल के अथक प्रयासों के बाद खांधू के भील सरदार को बंधी बनाकर भरे राजदरबार में लाया गया, रावल ने भील सरदार से कुछ प्रश्न किए और भील सरदार ने उनके जवाब दिए परन्तु एका एक भील सरदार ने क्रोधित होकर रावल के सैनिकों को गिराकर एक राजपूत सिपाही की मयान से तलवार निकालकर भरे दरबार में रावल मानसिंह का सिर काट दिया   ।
डोनल बिष्ट
प्रारंभिक जीवन
बिष्ट का जन्म राजस्थान के अलवर जिले में हुआ था, लेकिन भारत के उत्तराखंड के निवासी थे। उन्होंने कॉलेज में रहते हुए मॉडलिंग शुरू की। उन्होंने समाचार चैनल के लिए एक पत्रकार के रूप में काम किया, और डीडी नेशनल के चित्रहार के लिए एक एंकर भी थीं।
करियर
बिष्ट ने अपने अभिनय करियर की शुरुआत 2015 में स्टार प्लस की एयरलाइंस में एक पत्रकार के रूप में दिखाई। 2018 से 2019 तक, बिष्ट ने कलर्स टीवी के  रूप - मर्द का नया स्वरूप में शशांक व्यास के साथ इशिका पटेल की भूमिका निभाई।  2019 में, उन्होंने जैस्मिन भसीन की जगह स्टार प्लस के दिल तो हैप्पी जी में हैप्पी मेहरा को चित्रित किया।
विजयनगर तिरुमलम्बा
तिरुमलम्बा विजयनगर की एक सप्रसिध्द कवियित्री कविराज अच्युतराया की शादी के बारे में "वरादम्बिका परिणायम" नाम का एक संस्कृत कृति को लिखे हैं। [1]
तिरुमलम्बा के अनुसार माँ (धर्ति) को उठाने के प्रयास आर्य धर्म के बारे में सोचनेवाले आर्य महिलायों का काम था। तिरुमलम्बा कन्नड़ एवं कन्नड़ राष्ट्र का प्रचोदन के लिए बहु कविताओं को रचाये। ख्यात कन्नड़ विमर्शकि सी. एन. मंगला इन कविताओं के बारे में बोलते हुए कहा है की कन्नड़ राष्ट्र को प्रचोदन करनेवाली कन्नड़ में लिखी गयी पहला कविताओं मैं है।
हडसन खाड़ी
हडसन खाड़ी ('Hudson Bay'; 'baie d'Hudson'), पूर्वोत्तर कनाडा में 1,230,000 किमी2 (470,000 वर्ग मील) क्षेत्र में फैला खारे पानी का एक बड़ा जल निकाय हैं। यह एक बहुत बड़े लगभग 3,861,400 किमी2 (1,49,900 वर्ग मील) क्षेत्र में अपवाहिका बनाता हैं, जिसमें दक्षिणपूर्व नुनावुत, सस्केचेवान, अल्बर्टा, मैनिटोबा, ओन्टेरियो, क्यूबेक और उत्तरी डकोटा, दक्षिण डकोटा, मिनेसोटा और मोंटाना के कुछ हिस्से शामिल हैं। हडसन खाड़ी के दक्षिणी क्षेत्र को जेम्स खाड़ी कहते हैं।
इतिहास
इसका नाम अंग्रेज खोजकर्ता और उपनिवेशवादी सर हेनरी हडसन के नाम पर रखा गया हैं, जिन्होंने अपने जहाज डिस्कवरी से 2 अगस्त, 1610 को इसकी खोज की थी। 1668 में, नॉन्सच, खाड़ी से बीवर के चमड़े का कारोबार करना चालु किया, और इस प्रकार "हडसनस बे कंपनी" (एचबीसी) का निर्माण गया जो अभी भी ऐतिहासिक नाम रखता हैं। एचबीसी, हडसन खाड़ी के जल-विभाजक क्षेत्र जिसका नाम रूपर्ट्स लैंड था, से अंग्रेजी साम्राज्य के लिये एकाधिकार व्यापार करता था। जिसे खत्म करने ले लिये फ्रांस ने इस क्षेत्र में कई सैन्य अभियान चलाये, हलांकि इन्हैं यूट्रेक्ट की संधि (अप्रैल 1713) में अपना दावा छोड़न पड़ा।
इस अवधि के दौरान, हडसनस बे कंपनी ने इसके किनारों और साथ ही प्रमुख नदियों के मुहाने पर कई कारखानों (किलों और व्यापारिक चुंगियों) का निर्माण किया था, (जैसे फोर्ट सेवर, ओन्टेरियो, यॉर्क फैक्ट्री और चर्चिल, मनिटोबा)। चर्चिल बंदरगाह, यूरोप और रूस के साथ व्यापार के लिए एक महत्वपूर्ण नौ-परिवहण कड़ी था, जब तक इसे 2016 में बंद नहीं कर दिया गया।
भूगोल
अंतर्राष्ट्रीय जलविज्ञान संगठन हडसन खाड़ी की उत्तरी सीमा को निम्नानुसार परिभाषित करता है:
"न्यूवुक बिंदु (62.35°N, -78.1°W) से एक रेखा लेशन बिंदु, फिर साउथेम्प्टन द्वीप के दक्षिण-पूर्वी चरम, साउथेम्प्टन द्वीप के दक्षिणी और पश्चिमी तटों के माध्यम से अपने उत्तरी छोर तक, और अंत में मुख्यभूमि पर तटीय बिंदु (66.05°N, -86.1°W) तक।"
हडसन खाड़ी क्षेत्र में वार्षिक औसत तापमान बहुत कम रहता हैं (चर्चिल में औसत तापमान -5 डिग्री सेल्सियस (23 डिग्री फेरनहाइट) होता हैं) । गर्मियों में खाड़ी के पश्चिमी किनारे पर पानी का तापमान अधिकतम 8-9 डिग्री सेल्सियस (46-48 डिग्री फ़ारेनहाइट) तक पहुँच जाता हैं। यह मध्य-दिसंबर से लेकर मध्य-जून तक जम जाता हैं।
हडसन खाड़ी में महासागर के पानी की तुलना में कम औसत लवणता का स्तर होता हैं। जिसका मुख्य कारण वाष्पीकरण की कम दर (खाड़ी वर्ष के अधिकांश समय बर्फ से ढ़का रहता है), खाड़ी में बड़े पैमाने पर स्थलीय जल प्रवाह का प्रवेश (लगभग 700 किमी3 (170 घन मील) सालाना, कनाडा कि कई नदियों और नालों का खाड़ी में निर्वहन, और अटलांटिक महासागर और इसकी उच्च लवणता के साथ सीमित संबंध हैं।
सिनेमा ब्लैंड
सिनेमा ब्लैंड अमेरिकी जालस्थल है जिसके स्वामी और प्रकाशक जोश टायलर हैं। जालस्थल हाल ही में रिलीज़ हुई या निर्माणाधीन फ़िल्मों, फ़िल्म परियोजनाओं, टेलिविज़न कार्यक्रम, वीडियो गेम व पॉप संस्कृति के बारे में समाचार और समीक्षाएँ प्रकाशित करता है।
शंकर रामचन्द्र
शंकर रामचंद्र या मामाराव दांते (२८ सितंबर, १८९८-), ने पुणे से १९२० में कला स्नातक किया। १९२०-१९२३ तक लोक-संग्रह समाचार पत्र के संपादकीय विभाग में कार्यरत रहे। १९२३ के बाद इन्होंने देवनागरी लिपि के अक्षरों के मुद्रण एवं टंकण पर शोध किया और देवनागरी लिपि का मोनो-टाइप पर मुद्रण संभव हुआ। १९२४-१९३० तक पुणे हिन्दू महासभा के सचिव रहे थे। इस दौरान शुद्धि कार्यक्रम किए थे। १९२८ में दंगा प्रभावित महाद का सर्वेक्षण किया। १९३८ में इन्होंने निज़ाम के शासन में हिन्दुओं की स्थिति का सर्वेक्षण किया तथा सरकार को अवगत कराया। ये १९४०-१९४५ तक महाराष्ट्र हिन्दू महासभा के सचिव रहे थे। १९३८ में भागनगर (हैदराबाद) के अहिंसक प्रतिरोध के बाद १९३९ में इन्हें कारावास भोगना पड़ा। १९५० में ये अखिल भारतीय हिन्दू महासभा के सचिव निर्वाचित हुए। बाद में १९७५ में उपाध्यक्ष भी बने। इन्होंने चित्तराव शास्त्री के ऋगवेद के मराठी अनुवाद, मेट्स बुक ऑन द प्लाइट ऑफ अनटचेबल्स, बलशास्त्री हरिदास के पुणे में दिए व्याख्यानों व सावरकर के कार्यों का प्रकाशन भी किया। ये १९४०-५५ तक काल- समाचारपत्र के संपादक भी रहे। १९६७ में इन्होंने काल-साप्ताहिक निकाला। गणपत महादेव नलदाड़े (१० फरवरी-) इनका जन्म पुणे में हुआ। आरंभ में इन्होंने अपने पिता के तंबाकू के व्यापार में सहओग किया। १९२२ में मुद्रणालय खोला। १९२५-३२ तक संग्राम-साप्ताहिक पत्र का प्रकाशन किया। १९२८-५४ तक पुणे नगर निगम के अध्यक्ष भी रहे। १९४२ में ये पुणे शहर के महापौर भी चुने गए थे। १९६४ में ये मुंबई विधान परिषद के सदस्य चुने गए। मर्चेन्ट्स कोऑपरेटिव बैंक के अध्यक्ष रहे थे। गांधी हत्याकाण्ड के दंगों के दौरान इनकी प्रिंटिंग प्रेस जला दी गई। १९४८ एवं १९५० में ये ४-४ महीनों के लिए जेल भी गए। १९७५ में पुणे में आयोजित हिन्दू महासभा सत्र की स्वागत समिति के अध्यक्ष भी रहे थे।
भारतीय आयुध निर्माणियाँ
भारतीय आयुध निर्माणियाँ (Indian Ordnance Factories) भारत की एक औद्योगिक संरचना हैं जो रक्षा मंत्रालय के रक्षा उत्पादन विभाग के अंतर्गत कार्य करती हैं। इसका मुख्यालय कोलकाता में है। यह 39 निर्माणियों, 9 प्रशिक्षण संस्थान, 3 क्षेत्रीय विपणन केन्द्र ओर 4 क्षेत्रीय संरक्षा नियंत्रणालयों का समूह है। यह जल, थल तथा वायु प्रणालियों के व्यापक उत्पादों का उत्पादन, परीक्षण, अनुसंधान, विकास एवं उनका विक्रय करती हैं।
भारतीय आयुध निर्माणियों के चुनिंदा ग्राहक भारतीय सशस्त्र सेनाएं हैं। सशस्त्र सेनाओं को आयुध की आपूर्ति के अतिरिक्त, आयुध निर्माणियाँ अन्य दूसरे उपभोक्ताओं की मांगों को भी पूरा करती हैं जैसे गोला बारूद, वस्त्र, बुलेट प्रुफ वाहन और सुरंग प्रतिरोधी वाहन की आपूर्ति इत्यादि। निर्यात के आयतन में वृद्धि एवं इसके कार्य विस्तार में फैलाव आयुध निर्माणियों का प्रमुख उद्देश्य रहता है।
भौगोलिक विस्तार
भारतवर्ष में 39 आयुध निर्माणियाँ 24 विभिन्न भौगोलिक स्थानों पर स्थित हैं।
महाराष्ट्र 	--- 10
उत्तर प्रदेश ---	8
तमिलनाडु ---	6
उत्तरांचल ---	2
आंध्र प्रदेश ---	1
चण्डीगढ़ 	 --- 1
उड़ीसा 	--- 1
40 वीं निर्माणी की स्थापना बिहार के नालंदा में हो रही है।
उत्पाद
पिस्तौल/रिवॉल्वर की खरीद
नागरिक शस्त्र ऎवं कारतूस
गोला, बारूद, विस्फ़ोटक, नोदक एवं रसायन
सैन्य वाहन
कवचयुक्त वाहन
प्रकाशिक उपकरण
पैराशूट
सहायक उपस्कर
सामान्य भण्डार
माल, अवयव एवं विशेष कार्य हेतु मशीनें
आरम्भ
भारतीय आयुध निर्माणियों का इतिहास एवं विकास भारत में अंग्रेजी शासन काल से प्रत्यक्ष रूप से जुड़ा हुआ है। इंगलैंड की ईस्ट इंडिया कंपनी ने भारत में अपने आर्थिक लाभ एवं अपनी राजनीतिक शक्ति को बढाने हेतु सैन्य सामग्री को महत्वपूर्ण अवयव के रूप में स्थापित किया। सन् 1775 के दौरान ब्रिटिश प्राधिकारियों ने फोर्ट विलियम, कोलकाता में आयुध निर्माणी की स्थापना की स्वीकृति प्रदान की। यह भारत में थलसेना आयुध के प्रारम्भ को दर्शाता है।
सन् 1787 में ईशापुर गन पाउडर फैक्टरी की स्थापना की गई एवं 1791 से इसका उत्पादन शुरू हुआ। (1904 में स्थापित की गई राइफल फैक्टरी) सन् 1801 में काशीपुर, कोलकाता में तोपगाड़ी एजेंसी (वर्तमान में तोप एवं गोला निर्माणी, काशीपुर के नाम से जानी जाती है) की स्थापना की गई एवं इसका उत्पादन 18 मार्च 1802 से होने लगा। यह आयुध निर्माणियों की प्रथम औद्योगिक स्थापना थी जो अपने अस्तित्व को आज की तिथि तक कायम रखे हुए हैं।
भारतीय आयुध निर्माणियों का विकास
अपनी वर्तमान प्रतिष्ठा में अग्रसर आयुध निर्माणियाँ निरंतर परंतु अत्यंत तीव्र गति से विकास कर रही है। भारत में 1947 में स्वतंत्रता प्राप्ति के पूर्व कुल 18 आयुध निर्माणियाँ थी। स्वतंत्रता प्राप्ति के उपरांत 21 निमाणियों की स्थापना की गई, अधिकांशत: भारतीय सशस्त्र बलों के द्वारा तीन प्रधान युद्ध लड़ने के परिणामस्वरूप की गई। बिहार के नालंदा में 40 वीं फैक्टरी निर्माणाधीन है।
मुख्य घटनाएं
आयुध निर्माणियों के विकासक्रम की मुख्य घटनाएं निम्न रूप में सूचीबध्द की जा सकती है:
निर्भया कोष
निर्भया फंड दुष्कर्म के पीड़ितों/उत्तरजीवियों के राहत और पुनर्वास की योजना के निर्माण की पुनरीक्षा की गई है, क्योंकि पीड़ित के मुआवजे वाला भाग दंड प्रक्रिया संहिता की धारा 375 के प्रावधान द्वारा अधिग्रहित कर लिया गया है, जिसमें कहा गया है कि प्रत्येक राज्य सरकार, केन्द्र सरकार के समन्वय से दुष्कर्म सहित अपराध की पीड़िता को मुआवजे के उद्देश्य से निधियां उपलब्ध कराने की योजना तैयार करेगी। अब तक 20 राज्यों और सात संघ शासित प्रदेशों ने पीड़ित मुआवजा योजना तैयार की है। यह जानकारी महिला और बाल विकास मंत्रालय में राज्य मंत्री (स्वतंत्र प्रभार) श्रीमती कृष्णा तीरथ ने लोकसभा में आज एक प्रश्न के लिखित उत्तर में दी।
उन्होंने बताया कि महिला और बाल विकास मंत्रालय दुष्कर्म की पीड़ितों तथा कठिन परिस्थितियों में जीवन यापन कर रही महिलाओं के पुनर्वास के लिए स्वाधार और अल्पावास गृह योजना भी चला रहा है।
निर्भया निधि आर्थिक कार्य-विभाग द्वारा अभी शासित की जाती है। निर्भया निधि में 1000.00 करोड़ रूपए की राशि डाली गई है। सूचना और प्रौद्योगिकी विभाग और गृह मंत्रालय ने निर्भया निधि से निधियन के लिए न्यूनतम कार्रवाई समय में विपदा के समय कॉल पर कार्रवाई करने के लिए पुलिस प्रशासन के समर्थित एकीकरण और उचित सॉफ्टवेयर फ्री डाउनलोडिंग के माध्यम से विद्यमान हैंडसेटों में एस ओ एस अलर्ट प्रणाली उपलब्ध कराकर/ सभी मोबाइल हैंडसेटों में एसओएस अलर्ट बटनों के आवश्यक प्रावधान लागू करने हेतु स्कीम भेजी है। इसके अलावा, सड़क परिवहन और राजमार्ग मंत्रालय ने भी निर्भया निधि से निधियन के लिए 'देश में सड़क परिवहन में महिलाओं की सुरक्षा' की एक स्कीम भेजी है। महिला एवं बाल विकास मंत्रालय ने भी एक कार्यक्रम 'शुभ' भेजा है।
भुवन चन्द्र खण्डूरी
भुवन चन्द्र खण्डूरी जिन्हें मेजर जनरल (से.नि.) बी. सी. खण्डूरी (जन्म १ अक्टूबर १९३४) के नाम से भी जाना जाता है, भारत के उत्तराखण्ड राज्य की तीसरी विधानसभा के सदस्य हैं। वो राजनैतिक दल भारतीय जनता पार्टी के सदस्य के रूप में उत्तराखण्ड विधानसभा की धूमाकोट सीट का प्रतिनिधित्व करते हैं। वह ८ मार्च २००७ से २७ जून, २००९ तक उत्तराखण्ड राज्य के मुख्यमंत्री थे। ११ सितंबर, २०११ को तत्कालीन मुख्यमंत्री रमेश पोखरियाल निशंक के इस्तीफे के बाद वे वापस उत्तराखण्ड के मुख्यमंत्री बने ।
श्री खण्डूरी का जन्म १९३४ में देहरादून (उत्तराखण्ड) में हुआ तथा शिक्षा इलाहाबाद विश्वविद्यालय, सैन्य अभियांत्रिकी महाविद्यालय (सी.एम.ई.) पूणे, इन्स्टिटूयूट ऑफ इंजिनियर्स, नई दिल्ली और रक्षा प्रबंध संस्थान सिकन्दराबाद में शिक्षा प्राप्त की।
उन्होने १९५४ से १९९० तक भारतीय सेना की कोर ऑफ इन्जिनीयर्स में सेवा की। भारतीय सेना में विशिष्ट सेवा के लिए उन्हे १९८२ में राष्ट्रपति द्वारा अति विशिष्ट सेवा मैडल प्रदान किया गया।
सेवानिवृत्ति के उपरान्त वे राजनीति में आए और १९९१ तथा बाद के चुनावों में उत्तराखण्ड के गढ़वाल क्षेत्र से लोकसभा के लिए निर्वाचित हुए।
माननीय अटल बिहारी वाजपेयी जी के नेतृत्व वाली सरकार में वे सड़क, परिवहन एवं राजमार्ग मामलों के राज्य मंत्री (स्वतंत्र प्रभार) रह चुके हैं। २००३ में उन्हे कैबिनेट मंत्री बनाया गया, जिस पर वह मई २००४ में राष्ट्रीय बनाया गया, जिस पर वह मई २००४ मे राष्ट्रीय प्रजातांत्रिक गठबंधन सरकार के सत्ता परिवर्तन तक रहे। वह भारतीय जनता पार्टी के वरिष्ठ नेता है। मंत्री के रूप में उन्होंने भारतीय जनता पार्टी के प्रतिष्ठत विकास परियोजना को और तत्परता से दक्षता राष्ट्रीय राजमार्ग से लागू किया।
रंग पंचमी
छत्तीसगढ़,मध्यप्रदेश एवं महाराष्ट्र छत्तीसगढ़ एवं मध्यप्रदेश में इस दिन गाँव गाँव मे पकवान बनाये जाते है खूब धूम धाम से इसे बनाया जाता है इस पर्व को होली के पांचवे दिन बनाया जाता है। महाराष्ट्र में होली के बाद पंचमी के दिन रंग खेलने की परंपरा है। यह रंग सामान्य रूप से सूखा गुलाल होता है। विशेष भोजन बनाया जाता है जिसमे पूरनपोली अवश्य होती है। मछुआरों की बस्ती मे इस त्योहार का मतलब नाच, गाना और मस्ती होता है। ये मौसम रिशते (शादी) तय करने के लिये मुआफिक होता है, क्योंकि सारे मछुआरे इस त्योहार पर एक दूसरे के घरों को मिलने जाते है और काफी समय मस्ती मे व्यतीत करते हैं। राजस्थान में इस अवसर पर विशेष रूप से जैसलमेर के मंदिर महल में लोकनृत्यों में डूबा वातावरण देखते ही बनता है जब कि हवा में लाला नारंगी और फ़िरोज़ी रंग उड़ाए जाते हैं। मध्यप्रदेश के नगर इंदौर में इस दिन सड़कों पर रंग मिश्रित सुगंधित जल छिड़का जाता है। लगभग पूरे मालवा प्रदेश में होली पर जलूस निकालने की परंपरा है। जिसे गेर कहते हैं। जलूस में बैंड-बाजे-नाच-गाने सब शामिल होते हैं। नगर निगम के फ़ायर फ़ाइटरों के वाॅटर (पानी) ट्रकों में रंगीन पानी भर कर जुलूस के तमाम रास्ते भर लोगों पर रंग डाला जाता है। जुलूस में हर धर्म के, हर राजनीतिक पार्टी के लोग शामिल होते हैं, प्राय: महापौर (मेयर) ही जुलूस का नेतृत्व करता है। प्राचीनकाल में जब होली का पर्व कई दिनों तक मनाया जाता था तब रंगपंचमी होली का अंतिम दिन होता था और उसके बाद कोई रंग नहीं खेलता था।
वाहलीक
वाहलीक या बहलीक, वाहलीक साम्राज्य का राजा था, जो आज के कश्मीर के निकट कहीं स्थित है। वह प्रतीप का पुत्र था, शांतनु का भाई और भीष्म का चाचा। कुरुक्षेत्र युद्ध में वह कुरुसेना का सबसे वयोवृद्ध योद्धा था।
कुरुक्षेत्र के युद्ध में वह अनने पुत्रो और पौत्रों सहित कौरव पक्ष की ओर से लडा़। उसने सेनाविन्दु का वध किया।
राजा वाहलीक का वध अपने पड़पौते भीम के हाथों १४ वें दिन के युद्ध में हुआ।
उम्र - 495 वर्ष
दमिश्क और होम्स पर अमेरिकी मिसाइल हमला - 2018
4 अप्रैल, 2018, सीरियाई समयनुसार सुबह 04:00 (यूटीसी + 3), को संयुक्त राज्य अमेरिका, फ्रांस और यूनाइटेड किंगडम सयुंक्त देशो ने मिलकर सीरिया की राजधानी दमिश्क और होम्स शहर पर भूमध्यसागर से मिसाइलो से हमले किये लेकिन सयुंक्त देशों ने हमलो का करण बताते हुए कहा 7 अप्रैल को सीरियाई सरकार ने नागरिकों के खिलाफ डौमा  शहर में रासायनिक हमले किये थे जिसके जवाब में उन्होंने ऐसा किया, जिस पर उन्होंने सीरियाई सरकार को जिम्मेदार ठहराया। सीरियाई सरकार ने डौमा के हमलों में शामिल होने से इनकार किया। और सीरिया ने हवाई हमलों को अंतर्राष्ट्रीय कानून का उल्लंघन बताया। सीरिया पर मिसाइल हमलो की ईरान तथा रूस ने कड़ी नाराज़गी जताई।
हमला
अमेरिकी राष्ट्पति डोनाल्ड ट्रम्प की घोषणा के अनुरूप अमेरिका, ब्रिटेन, फ्रांस, ने मिलकर सीरिया पर हमला किया था हमले का उद्देश्य था रसायनिक शास्त्रो को नष्ट करना था तीनो देशो ने मिलकर 110 मिसाइलें दागी थी जो होम्स, और दमिश्क पर मिसाइलों की बसात की इसमें वैज्ञानिक शोध,उत्पादन इकाई और भण्डार ग्रह को मुख्य रूप से निशाना बनाया गया था। दाबा किया गया की हमला सफलतापूर्वक रहा जबकी सीरिया ने इस हमले को अन्तरराष्ट्रीय कानून और सप्रभुता का उल्लंधन बताया। रूस, चीन, और ईरान ने हमले पर बिरोध जताया तो सऊदी अरब और तुर्की समेत ज्यादातर देशो ने कार्यबाई का समर्थन किया।
सीरिया में प्रदर्शन
सीरियाई सरकार लगातार इस बात से इनकार कर रही है कि उसने किसी प्रतिबंधित रसायन का इस्तेमाल किया है। हमले के बाद सैकड़ों सीरियाई राजधानी दमिश्क के एक प्रमुख चौराहे पर हमले का विरोध करने जमा हो गए थे।
सीरिया का दाबा
सीरियाई सेना की तरफ से बयान में कहा गया था कि कुल 110 मिसाइलें अमेरिका, ब्रिटेन और फ्रांस की तरफ से दागी गईं जिनमें ज्यादातर या तो गिरा दी गईं या फिर उन्हें भटका दिया गया. रूस की सेना का कहना है कि सीरियाई वायु रक्षा यूनिट ने अमेरिकी और उसके सहयोगियों की तरफ से दागी गईं क्रूज मिसाइलों में से 71 को गिरा दिया. सीरियाई बयान ब्रिगेडियर जनरल अली मायहूब ने की बताया कि होम्स के सैन्य ठिकाने पर हुए हमले में तीन आम नागरिक घायल हुए थे. हालांकि हमले के लिए दागी गई मिसाइल का रास्ता बदल कर उसे एक तरह से बेअसर कर दिया गया था. उन्होंने बताया कि दमिश्क के पास बारजेह में एक साइंटिफिक रिसर्च सेंटर पर "कई मिसाइलों से हमला" किया गया. इस हमले में एक इमारत पूरी तरह ध्वस्त हो गई लेकिन कोई हताहत नहीं हुआ. मायहूब ने कहा कि इस इमारत में एक शैक्षिक केंद्र और लैब चल रहे थे।
हमले पर अंतरराष्ट्रीय प्रक्रिया
अमेरिकी राष्ट्रपति डोनाल्ड ट्रम्प ने कहा है कि जब तक सीरियाई राष्ट्रपति बशर अल-असद अपने ही लोगों पर अंतरराष्ट्रीय प्रतिबंधित रसायनों से हमले करना बंद नहीं कर देते तब तक अमेरिका उन पर आर्थिक, कूटनीतिक और सैनिक दबाव बनाए रखने के लिए तैयार है। इस हमले के बाद अंतरराष्ट्रीय स्तर पर इसके औचित्य को लेकर तीखी बहस शुरू हो गई है. इसी दौरान रूसी राष्ट्रपति व्लादिमीर पुतिन ने एक बार फिर रूस के इस विचार को दोहराया कि सीरियाई शहर डूमा में जिस रासायनिक हमले की बात की जा रही है वह नकली था। पुतिन का कहना है कि रूसी सैन्य विशेषज्ञों ने इलाके का निरीक्षण किया और उन्हें इस हमले के कोई सबूत नहीं मिले. पुतिन ने अंतरराष्ट्रीय रासायनिक हथियार निगरानी निरीक्षकों के इलाके का दौरा किए बगैर हमला करने के लिए अमेरिका और उसके सहयोगियों की कड़ी आलोचना की थी।
यूरोपीय संघ, जर्मनी, इजराइल और दूसरे सहयोगी देशों ने हमले का समर्थन किया है। ब्रिटेन की प्रधानमंत्री थेरीजा मे ने कहा है कि सीरियाई सरकार ने डूमा में रासायनिक हथियार पहुंचाने के लिए बैरल बम का इस्तेमाल किया इसका संकेत रिपोर्टों से मिलता है. उनका कहना है कि इस मामले में "ताकत का इस्तेमाल "उचित और वैध" है. अमेरिकी रक्षा मंत्री जिम मैटिस का कहना है कि हमला "एक बार" के लिए था, जब तक असद रासायनिक हथियारों का फिर इस्तेमाल नहीं करते इन्हें दोहराया नहीं जाएगा. अमेरिका की तरफ से ये हमले भूमध्य सागर में तैनात युद्धपोतों से मिसाइलों और लड़ाकू विमान के जरिए किए गए थे।
खरिया, जलपाईगुड़ी
खरिया (Kharia) भारत के पश्चिम बंगाल राज्य के जलपाईगुड़ी ज़िले में स्थित एक शहर है।
एनागायी
एनागायी एक कोंकणी व्यंजन है।
जेन
ब्रिटेन का शासक।
धोबौली गाँव, बेगूसराय (बेगूसराय)
}
सी॰ आइ॰ ए॰ तिब्बती कार्यक्रम
सी॰ आई॰ ए॰ तिब्बती कार्यक्रम तिब्बत पर केन्द्रित लगभग दो दशक लम्बा चीन विरोधी गुप्त ऑपरेशन था, जिसमें 14वें दलाई लामा के भाइयों के साथ की गई अमेरिकी सरकार की व्यवस्थाओं पर आधारित "राजनीतिक कार्रवाई, प्रचार, अर्धसैनिक और खुफिया ऑपरेशन" शामिल थे, जो शुरू में नहीं थे उनके बारे में पता है।  कार्यक्रम का लक्ष्य "तिब्बत के भीतर और कई विदेशी देशों के बीच एक स्वायत्त तिब्बत की राजनीतिक अवधारणा को जीवित रखना था"।
धोबौली गाँव, बेगूसराय (बेगूसराय)
धोबौली बेगूसराय, बेगूसराय, बिहार स्थित एक गाँव है।
ढेला नदी
ढेला रामगंगा की सहायक नदी है। यह उत्तराखण्ड की काशीपुर तहसील के उत्तर में उदय होती है, तथा काशीपुर नगर के दाएं से होकर बहती है। तहसील ठाकुरद्वारा में यह उत्तर प्रदेश में प्रवेश करती है और फिर मुरादाबाद नगर के पास रामगंगा में मिल जाती है। यह नदी कॉर्बेट नेशनल पार्क( 1936) के मध्य से होकर जाती हैं!
टाट मोक राष्ट्रीय उद्यान
टाट मोक राष्ट्रीय उद्यान (อุทยานแห่งชาติตาดหมอก) थाईलैंड के फेटचबुन प्रांत में स्थित एक राष्ट्रीय उद्यान है।
मूंगा मोड़े रंदायी
मूंगा मोड़े रंदायी एक कोंकणी व्यंजन है।
सोमदत्त
सोमदत्त राजा वाहलीक का पुत्र था। वह भीष्म का चचेरा भाई था और वृष्णि यादवों का दुर्दांत प्रतिद्वंदी था। कुरुक्षेत्र के युद्ध में सोमदत्त का वध सत्यकि के हाथों १४ वें दिन के युद्ध में हुआ था।
मूंगा सारु
मूंगा सारु एक कोंकणी व्यंजन है।
बराहखाल, भिकियासैण तहसील
बराहखाल, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
लाटागुड़ी
लाटागुड़ी (Lataguri) भारत के पश्चिम बंगाल राज्य के जलपाईगुड़ी ज़िले में स्थित एक शहर है।
छतरपुर राज्य
छतरपुर, भारत का स्वतंत्रता के पूर्व एक देशी राज्य था। इसकी स्थापना १७८५ में हुई थी। मध्यप्रदेश का छतरपुर इसकी राजधानी थी।   ०१ जनवरी १९५० को इसका भारत में विलय हो गया।
नगदाह गाँव, बेगूसराय (बेगूसराय)
नगदाह बेगूसराय, बेगूसराय, बिहार स्थित एक गाँव है।
भूरिश्र्वा
भूरिश्रेवास सोमदत्त का पुत्र था और कौरवों तथा पाण्डवों का चाचा था। उसका जन्म सत्यकि को परास्त करने के लिए हुआ था। अपने भाई शल के साथ उसने कई योद्धाओं से युद्ध किया। भूरिश्रेवास ने सत्यकि के १० पुत्रों का वध किया और फिर सत्यकि को भी परास्त किया।
शल का वध सहदेव के पुत्र श्रुतकर्मण ने किया। १४ वें दिन के युद्ध में भूरिश्रेवास के बाजू उसके भतीजे अर्जुन द्वारा काट दिए गए और फिर सत्यकि ने उसका वध किया।
सहकार भारती झारखण्ड
सहकारी क्षेत्रों में व्याप्त विसंगतियों को दूर करने एवं इस क्षेत्र में शुद्धि वृद्धि की स्थापना करने के उद्देश्य से सहकार भारती झारखण्ड की स्थापना २००९ में हुई है। इसका मुख्य उद्देश्य झारखण्ड के सभी जिलो में सहकारिता सम्बन्धी जागरूकता लाना है।
विदित है, कि वैश्विक वित्तीय संकट के दौर में सहकारी तन्त्र से संचालित संस्थाएँ ही, सामान्य व्यक्ति की अर्थव्यवस्था को रेखांकित करने व् वैकल्पिक प्रतिमान की खोज में सहकारिता क्षेत्र से एक, मांगलिक किरण का दृष्टीपात हुआ था I ऐसे में यूनाइटेड नेशन ने सहकारिता के इन आदर्शों से वास्तविक एवं सर्वसमावेशी विकास का मार्ग प्रशस्त होने पर बल दिया हैI परिणाम स्वरूप 2012 को अन्तर्राष्ट्रीय सहकारिता वर्ष घोषित किया गयाI उक्त सिद्धांतों के आधार पर हम अनेकानेक प्रकोष्ठों के माध्यम से सहकारिता को खड़ा करने व् इसके नवीन स्वरूप के साथ सामान्य जानो की अर्थव्यवस्था को सुदृढ़ करने की दिशा में अग्रसर हैंI
ऐसे कार्यक्रम समस्त सहकारी जगत के सहयोग से आज देश के सभी प्रान्तों में आयोजित हो रहे हैं I बिभिन्न प्रकोष्ठों एवं अ.भा.समितियों का निर्माण कर सहकारिता क्षेत्र में उत्पन्न समस्याओं के समाधान एवं सुदृढीकरण के निमित योजनाओं का निर्माण कर इस अभियान का प्रचार प्रसार करते हुए समाज के अंतिम पंक्ति को जोड़ने का के लिए कृत संकल्पित हैं I यह सब सहकारी जगत के स्नेहिल करण से ही संभव हो पा रहा है I
डार्मस्टाडियम
डार्मस्टाडियम (जर्मन:Darmstadtium) एक रासायनिक तत्व है। इसे Ds से प्रदर्शित किया जाता है। इसका परमाणु क्रमांक 110 है। यह एक अति रेडियोधर्मी पदार्थ है। इसका अर्धायु काल लगभग 10 सेकंड का होता है। इस पदार्थ का खोज वर्ष 1994 में डर्मस्टाद्ट, जर्मनी में रहने कुछ वैज्ञानिकों ने किया।
खोज
इसका खोज 9 नवम्बर 1994 में एक जर्मनी में रहने वाले वैज्ञानिक ने किया था। वह सीसा-208 और निकल-62 के साथ एक प्रयोग कर रहे थे। इसी दौरान इस नए तत्व का पता चला। जिस दल ने मिल कर यह प्रयोग किया, उसी ने इसके बाद इसी प्रकार का प्रयोग निकल-62 आयन और 271Ds के साथ किया। इससे यह पता चला की इसके 9 परमाणुओं का निकल के साथ सहसंबंध है।
नामकरण
चूँकि यह खोज जिस जगह हुई, उसका नाम डर्मस्टाद्ट था। इसी नाम ने इस तत्व का नाम रखा गया। खोजकर्ता दल ने इसका नाम विक्सहौसिउम (wixhausium) रखा था। जिसे परिवर्तित कर डार्मस्टाडियम रख दिया गया। 16 अगस्त 2003 में इसे शुद्ध और अनुप्रयोगिक रसायन का अंतरराष्ट्रीय संघ ने आधिकारिक रूप से इस नाम की अनुशंसा की।